Missatge: El nou finançament margina els valencians divendres, 17 de juliol de 2009 07:55 Les dades que aporta Rafael Beneyto són clares i posen damunt de la taula dos fets evidents. Per una banda l'administració estatal recapta molt més del que després retorna al nostre territori: un 23%. És a dir, cada any Madrid s'emporta més de 5.645 milions d'euros de la Comunitat Valenciana, als quals se'ls perd la pista. Per persona, cada valencià paga 1.200 euros que no tornaran a casa nostra. Ara bé, a diferència d'altres terriotris, la renda per càpita dels valencians és inferior a la mitjana espanyola. Si parlem del sistema de finançament autonòmic encara vigent, som els darrers pel que fa al finançament per càpita. Segons Rafael Beneyto la reforma del sistema de finançament en un principi era positiva per a la Comunitat Valenciana perquè tenia en compte el creixement demogràfic però finalment la xifra que aconsegueix el nostre territori es troba lluny dels 2.610 que segon aquest analista econòmic ens correspon als valencians. Beneyto considera que la Generalitat només ha utilitzat el criteri de població i el ball de xifres -1.000 milions, 1.200 milions, 1.400 milions, 1.600 milions- del Consell hauria estat la prova d'una negociació que qualifica de pobra. A més, l'economista lamenta que l'executiu de Francisco Camps no haguera arribat a un acord amb la resta de forces parlamentàries i amb la societat civil per plantejar una proposta conjunta a Madrid.

Resposta: Els finançament margina Catalunya, València i les Balears, que són les úniques comunitats que paguen més que reben. A Madrid també sembla que paguin més, però això és per l'anomenat efecte seu. és evident que reben molt més que paguen.